Diskociklīnas

Diskociklīnas (Discocyclina) ir izmirušu kosmopolītisku foraminīferu ģints rotaliīdu kārtā un diskociklinīdu dzimtā. Ģinti ar nosaukumu Orbitoides (Discocyclina) 1870. gadā izveidoja vācu paleontologs Kārlis Gimbels. Ģints tipiskā suga ir ''Discocyclina prattii (Michelin, 1846). Šīs ģints pārstāvji dzīvoja paleogēna periodā no vidējā paleocēna līdz augšējam eocēnam. Ģints pārstāvji apdzīvoja tropiskās un mērenās klimatiskās joslas.

 Apraksts 
Čaula ir liela (mikrosfēriskā čaula līdz 23 mm diametrā), diskveidīga vai lēcveidīga, plāna vai arī centrā uzpūsta. Makrosfēriskajam embrijam ir neliels lodveida protokonhs, kuru apkļauj lielāks nierveidīgs deiterokonhs. Pirmais kameru nepioniskais cikls var būt lielāks par nākamajiem. Radiālas septas ekvatoriālajās kamerās veido no taisnstūrveida kamerām koncentriskus gredzenus. Secīgo ciklu kameras savstarpēji mijas savās pozīcijās. Katra gredzena blakus esošās kameras radiālo sienu proksimālajā galā ir savstarpēji savienotas ar gredzenveida stoloniem. Secīgo gredzenu kameras ir savienotas ar diviem vai trim radiāliem stoloniem dažādos līmeņos. Čaulas biezuma lielāko daļu sastāda apmēram 15 līmeņos izvirzītās sānu kameras. Vertikālie stoloni savieno ekvatoriālā līmeņa kameras ar sānu kamerām. Labi attīstīti stabiņi nobeidzas ar virsmas papilām. Čaulas siena ir no kalcīta, ar tumšām viduslīnijām, kuras veido starpseptu telpa vai plaisas, bet nevis īstie kanāli. Čaulas virsma ir graudaina.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 689 lpp. ISBN 0-442-25937-9

 Sistemātika 
Diskociklīnu ģintī ir daudz sugu. Dažas no tām ir šādas:World Foraminifera Database:

ģints: Discocyclina Gümbel, 1870 †
suga: Discocyclina archiaci (Schlumberger, 1903) †
suga: Discocyclina augustae van der Weijden, 1940 †
suga: Discocyclina discus (Rütimeyer, 1850) †
suga: Discocyclina dispansa (Sowerby, 1840) †
suga: Discocyclina fortisii (d'Archiac, 1850) †
suga: Discocyclina prattii (Michelin, 1846) †
suga: Discocyclina pseudoaugustae Portnaya, 1973 †
suga: Discocyclina pulcra (Checchia-Rispoli, 1909) †
suga: Discocyclina radians (d'Archiac, 1850) †
suga: Discocyclina sella (d'Archiac, 1850) †
suga: Discocyclina spliti Butterlin & Chorowicz, 1971 †
suga: Discocyclina trabayensis'' Neumann, 1955 †

(†) - izmirušu organismu grupa.

 Atsauces 

Kategorija:Foraminīferas